SET ปิดพุ่งต่อ 12 จุด รับ “ฟันด์โฟลว์” ไหลเข้า-ราคาน้ำมันขยับขึ้นหนุนหุ้นพลังงานบวกนำตลาด
SET ปิดพุ่งต่อ 12 จุด รับ "ฟันด์โฟลว์" ไหลเข้า-ราคาน้ำมันขยับขึ้นหนุนหุ้นพลังงานบวกนำตลาด โดยดัชนีปิดตลาดวันนี้ ที่ระดับ 1,717.82 จุด บวก 11.84 จุด หรือ 0.69% มูลค่าการซื้อขาย 7.55 หมื่นล้านบาท
SET ปิดพุ่งต่อ 12 จุด รับ "ฟันด์โฟลว์" ไหลเข้า-ราคาน้ำมันขยับขึ้นหนุนหุ้นพลังงานบวกนำตลาด
20 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,717.82 จุด บวก 11.84 จุด หรือ 0.69% มูลค่าการซื้อขาย 7.55 หมื่นล้านบาท
10 หุ้นดันดัชนีวันนี้

ด้านนายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต กล่าวว่า ตลาดหุ้นไทยยังปรับตัวขึ้น แม้ระหว่างทางจะมีการชะลอการแกว่งตัวขึ้นอยู่บ้าง สอดคล้องกับตลาดหุ้นในภูมิภาคเอเชีย (ยกเว้นจีนที่ยังปรับตัวขึ้นแรง) เพื่อรอดูปัจจัยใหม่ โดยเฉพาะการเจรจาทางการค้าระหว่างสหรัฐฯ และจีน โดยประธานาธิบดีโดนัลด์ ทรัมป์ ของสหรัฐ จะพบปะกับประธานาธิบดีสี จิ้นผิง ของจีน ซึ่งจะหารือกันนอกรอบในการประชุมสุดยอดของกลุ่ม G20 ซึ่งจะมีขึ้นในวันที่ 28-29 มิ.ย.นี้ ที่นครโอซาก้า ประเทศญี่ปุ่น
อย่างไรก็ดี ยังมีเม็ดเงินทุนไหลเข้ามาในตลาดหุ้นไทยอยู่ หลังธนาคารกลางสหรัฐ (เฟด) และธนาคารกลางยุโรป (ECB) ส่งสัญญาณการปรับลดอัตราดอกเบี้ย ทำให้หนุนเงินไหลเข้าสู่สินทรัพย์เสี่ยง แต่การปรับตัวขึ้นยังคงติดแนวต้าน 1,720 จุด
อีกทั้งราคาน้ำมันดิบล่วงหน้าปรับตัวขึ้นแรงราว 3% อันเป็นผลจากความขัดแย้งในตะวันออกกลางช่วยหนุนหุ้นในกลุ่มพลังงาน
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 5,671.95 ล้านบาท ปิดที่ 74.25 บาท เพิ่มขึ้น 0.50 บาท
PTT มูลค่าการซื้อขาย 4,693.49 ล้านบาท ปิดที่ 48.75 บาท เพิ่มขึ้น 0.75 บาท
BEM มูลค่าการซื้อขาย 2,789.24 ล้านบาท ปิดที่ 11.40 บาท ลดลง 0.40 บาท
PTTEP มูลค่าการซื้อขาย 2,552.11 ล้านบาท ปิดที่ 135.00 บาท เพิ่มขึ้น 3.50 บาท
CPALL มูลค่าการซื้อขาย 2,075.37 ล้านบาท ปิดที่ 85.00 บาท เพิ่มขึ้น 0.75 บาท
ตลาดหุ้นเอเชีย
